b'\n_START_ARTICLE_\nUEFA Euroopa Liiga 2016/17 (alagrupiturniir)\n_START_PARAGRAPH_\nUEFA Euroopa Liiga 2016/17 alagrupiturniir algas 15. septembril ja l\xc3\xb5ppes 9. detsembril 2016. Alagrupiturniiril osales kokku 48 meeskonda, et selgitada 24 edasip\xc3\xa4\xc3\xa4sejat UEFA Euroopa Liiga 2016/17 v\xc3\xa4ljalangemism\xc3\xa4ngude faasi.\n_START_SECTION_\nLoos\n_START_PARAGRAPH_\nLoosimine toimus 26. augustil 2016 kell 13:00 (CEST) Grimaldi Forumis Monacos.48 meeskonda loositi 12 alagruppi (neli meeskonda igasse) piiranguga, et meeskondi samast riigist ei saa kokku loosida. Meeskondade nimesildid asetati loosiks nelja kaussi vastavalt nende 2016. aasta UEFA klubi koefitsiendile. _NEWLINE_Lisaks, loosi oli samast riigist meeskondade jaoks kontrollitud nii, et meeskonnad jaguneks v\xc3\xb5rdselt kahte alagrupir\xc3\xbchma (A-F, G-L), et tagada maksimaalne arv tele\xc3\xbclekandeid._NEWLINE_M\xc3\xa4ngude kalender otsustati p\xc3\xa4rast loosi. Igal m\xc3\xa4ngup\xc3\xa4eval m\xc3\xa4ngisid kuus alagruppi oma m\xc3\xa4ngud kell 19:00 CEST/CET, ning teised kuus alagruppi m\xc3\xa4ngisid oma m\xc3\xa4ngud kell 21:05 CEST/CET, kahe alagrupide r\xc3\xbchma (A-F, G-L) m\xc3\xa4nguajad vahetusid igal m\xc3\xa4ngup\xc3\xa4eval. Teised piirangud on: n\xc3\xa4iteks, meeskonnad samast linnast ei m\xc3\xa4ngi tavaliselt oma kodum\xc3\xa4nge samal m\xc3\xa4ngup\xc3\xa4eval (UEFA \xc3\xbcritab \xc3\xa4ra hoida seda, et meeskonnad samast riigist m\xc3\xa4ngiks oma kodum\xc3\xa4nge samal p\xc3\xa4eval v\xc3\xb5i kahel j\xc3\xa4rjestikul p\xc3\xa4eval, logistika ja rahvahulga kontrolli p\xc3\xa4rast), ning teatud riigid (nt Venemaa) ei m\xc3\xa4ngi viimasel m\xc3\xa4ngup\xc3\xa4eval oma kodum\xc3\xa4ngu (k\xc3\xbclma ilma ja samaaegsete algusaegade p\xc3\xa4rast)._NEWLINE_17. juulil 2014 otsustas UEFA erakorraline paneel, et poliitiliste rahutuste t\xc3\xb5ttu ei loosita Ukraina ja Venemaa klubisid \xc3\xbcksteise vastu "kuni edaspidise teatamiseni". _NEWLINE_Seega, Ukraina klubid Donetski \xc5\xa0ahtar (1. kauss) ja [Luganski FC Zorja|Luganski Zorja]] (4. kauss) ning Venemaa klubisid Peterburi Zenit (1. kauss) ja Krasnodar (3. kauss) ei saa samasse alagruppi loosida.\n_START_SECTION_\nFormaat\n_START_PARAGRAPH_\nMeeskonnad m\xc3\xa4ngisid igas alagrupis \xc3\xbcksteisega korra kodus ja korra v\xc3\xb5\xc3\xb5rsil. Grupi v\xc3\xb5itjad ja teine koht p\xc3\xa4\xc3\xa4sesid edasi 1/16-finaali, kus liitusid nendega kaheksa UEFA Meistrite Liiga 2016/17 alagrupiturniiri kolmanda koha saavutanud meeskonnad.\n_START_SECTION_\nAlagrupid\n_START_PARAGRAPH_\nM\xc3\xa4ngup\xc3\xa4evad olid 15. september, 29. september, 20. oktoober, 3. november, 24. november ja 8 detsember 2016. M\xc3\xa4ngu algusajad on 20:45 CEST/CET, v\xc3\xa4ljaarvatud Venemaal, Aserbaid\xc5\xbeaanis ja Kasahstanis._NEWLINE_5. ja 6. m\xc3\xa4ngup\xc3\xa4eva m\xc3\xa4ngude algusajad T\xc3\xbcrgis, ning k\xc3\xb5ik 6. m\xc3\xa4ngup\xc3\xa4eva samaaegsed m\xc3\xa4ngud samas alagrupis muudeti kella 20:45 CET pealt kella 17:00 CET peale, kuna T\xc3\xbcrgi valitsus otsustas alates 2016. aasta septembrist kasutada aastaringselt UTC+3 ajav\xc3\xb6\xc3\xb6ndit._NEWLINE_M\xc3\xa4ngude algusajad kuni 29. oktoober 2016 (1.\xe2\x80\x933. m\xc3\xa4ngup\xc3\xa4ev) on CEST (UTC+2), ning sealt edasi (4.\xe2\x80\x936. m\xc3\xa4ngup\xc3\xa4ev) CET (UTC+1).'